text: Nädalavahetusel jõudsid avalikkuse ette mitmed uued pildid, millelt saab näha, et saarena saali keskel asuv lava on teemandikujuline. "Soovisime kõik toimima panna – lava, graafilise väljenduse ja meie slogani #JoinUs (ühine meiega ingl k – K. T). Kui inimesed ütlevad lava nähes, et see meenutab teemanti, oleme olnud edukad," kommenteeris tänavuse Eurovisioni juht Jan Lagermand Lundme veebisaidile eurovision.tv. Ta ütles, et lava võib teha maagilisi asju, kuid ei laskunud detailidesse.